Kedves kitöltő,

Válaszaid alapján alaposan mérlegeltük a piacon lévő ajánlatokat, és az egyik piacvezető javaslata mellett döntöttünk. Miért?

* A tavalyi évben összesen 706.000.000 Ft-ot fizetett ki ügyfeleinek,
* a legkedvezőbb ajánlatot nyújtották,
* életbiztosításban Európában 20 országban piacvezetőek,
* 150 éves stabil múlttal rendelkeznek és
* ők fizetnek a leggyorsabban: átlagosan 2-6 napon belül.

Csatolt javaslatunkban részletesen megmutatjuk, szerintünk minimum mire lenne szükséged, és milyen egyéb kiegészítőkben érdemes gondolkodnod, hogy sínre kerülj az öngondoskodás terén.

Hogy néz ki egy ideális öngondoskodó portfólió?

Az első és legfontosabb, hogy egy baleset vagy betegség esetén biztosítva legyél. Egy váratlan helyzet minden egyéb tervedet felülírhatja, vagyis csak ha van fedezeted a bevételed kiesésére, egy műtétre, a kórházi tartózkodásra, azt követően tudsz tervezni a megtakarításaidat, további céljaidat illetően. Ez az első lépés, egy szilárd alap, amire aztán már tudsz építkezni, hogy a pénzügyi terveid ne a levegőben lógjanak, és fújja el őket egy előre nem látott helyzet. Kezdjük tehát ezzel!

|  |
| --- |
| **Védelmi javaslat halál esetére** |
| **Tudjuk, hogy sokkoló ezzel indítani, de egyszerűen elengedhetetlen. Miért? Mert vannak olyanok, akiket biztonságban akarsz tudni, még akkor is, ha te már nem állhatsz mellettük. Egy haláleset után a családod számára 2-4 év nagyon kemény gyászidőszak következik. Ezt a fájdalmat nem lehet enyhíteni, de arról gondoskodhatsz, hogy legalább a pénzügyi biztonságuk miatt ne kelljen ilyenkor szoronganiuk. Egy haláleseti biztosítás segít nekik átvészelni ezt az időszakot, nem kell eladni a lakást, amiben éltek, hogy kifizessék a hiteledet, nem kell másokhoz fordulniuk segítségért, hitelt felvenni, hogy felszínen maradjanak. Ha most van félretett pénzed ilyen esetre, az remek, de egy biztosítással ez a tőke felszabadul, és okosabban, más célokra is használhatod, miközben a biztonságról sem kell lemondanod.**  **A jó hír az, hogy az életbiztosítás egyáltalán nem drága. Mutatunk is néhány példát, hogy lásd, havonta mennyibe kerülne egy haláleseti biztosítás, és ezért cserébe mekkora összeget kapna a családod, ha megtörténik a baj.** |

|  |  |  |
| --- | --- | --- |
| **Javaslati magyarázó** | **Fedezetek** | **Díj/hónap** |
| **Minimum javaslat hitel fedezetére** | **10.000.000 Ft** | 2000 Ft |
| **Javaslat hitel és 2 év bevétel kiesés fedezetére** | **30.000.000 Ft** | 5000 Ft |
| **Javaslat hitel és 4 év bevétel kiesés fedezetére + családról való gondoskodás** | **50.000.000 Ft** | 10.000 Ft |

|  |
| --- |
| **Védelmi javaslat 32 kritikus betegség (lásd 4. oldal) esetén** |
| **Magyarországon az emberek 95,4%-ával valamilyen kritikus betegség végez, ráadásul gyorsan: a diagnosztizálás után a betegek 41%-a másfél éven belül meghal. Amerikában ez az arány 11%. A különbség? Az Államokban van pénz megfelelő orvosi ellátásra, drágán beszerezhető gyógyszerekre, új kezelésekre. Neked van?**  **De tegyük fel, hogy az ingyenes egészségügyben is megfelelő ellátást kapsz a betegségedre – a betegségben akkor is tönkre mehetsz anyagilag. Azt tudtad, hogy betegség esetén a táppénz csak 1 éven keresztül jár és legfeljebb a nettó béred 60%-a lehet? Miből pótolod a saját és családod kieső jövedelmét a gyógyulásod időszakában?**  **Kritikus betegség esetén a biztosító fizet, ráadásul gyorsan fizet, és nem kérdezi, hogy mire költöd a pénzt. Már rendelheted is a speciális gyógyszereket Svájcból, fizetheted belőle a rezsit vagy az utazást a kórház és az otthonod között, eljöhet fizetetlen szabadságra egy családtagod, aki melletted állhat a legnehezebb időszakban. Egy kritikus betegség esetén mindenképpen lesz mire költeni a pénzt.** |

|  |  |  |
| --- | --- | --- |
| **Javaslati magyarázó** | **Fedezetek** | **Díj/hónap** |
| **Minimum javaslat gyógyszeres kezelésekre** | 10.000.000 Ft | 2000 Ft |
| **Javaslat gyógyszeres kezelésekre + 2 év bevétel kiesés pótlására** | 20.000.000 Ft | 4000 Ft |
| **Ebből már külföldöm is meg lehet gyógyulni** | 30.000.000 Ft | 6000 Ft |

|  |
| --- |
| **Védelmi javaslat rokkantság esetére** |
| **Mekkora terhet viszel most a válladon? A saját függetlenségedért dolgozol minden nap, vagy a családod biztonsága is azon múlik, hogy te reggel felkelsz, és dolgozni mész?**  **Mi történik akkor, ha egyszer csak képtelenné válsz ellátni a feladataidat? Egy rokkantsággal az élet nem ér véget, de az biztos, hogy átszerveződik: jó eséllyel elveszíted a munkádat, nem csak a családodat nem tudod támogatni, de te is támogatásra szorulsz. A bevételed kiesik, de újabb, jelentős költségeid keletkeznek: kezelésekre, terápiára lesz szükséged, segédeszközökre, ápolóra, akár a lakás átalakítására. Gondolod, hogy a rokkantsági támogatás ezt fedezni fogja? Egy biztosítás ilyen esetben nem csak a saját és családod anyagi biztonságát jelenti, de a méltóságod, függetlenséged, életminőséged megőrzését is.**  **Rokkantság lehet baleset vagy betegség következménye. A biztosításodat kötheted csak balesetből, vagy bármilyen okból származó rokkantság fedezetére is. A fedezeti összeget rokkantsági százalékos arányban téríti a biztosító (lásd 1. számú melléklet).** |

|  |  |  |
| --- | --- | --- |
| **Javaslati magyarázó** | **Fedezetek** | **Díj/hónap** |
| **Minimum javaslak gyógyszeres kezelésekre** | **20.000.000 Ft** | 4.906 Ft |
| **Javaslat gyógyszeres kezelésekre + 2 év bevétel kiesés pótlására** | **40.000.000 Ft** | 9.812 Ft |
| **Javaslat gyógyszerek kezelésére + 2 év bevétel kiesés pótlására + ház átalakítására** | **20.000.000 Ft** | 9.590 Ft |
| **Javaslat gyógyszerek kezelésére + 2 év bevétel kiesés pótlására + ház átalakítására + ápoló kezdeti fedezete + család támogatása** | **40.000.000 Ft** | 19.179 Ft |

|  |
| --- |
| **Védelmi javaslat kórhazi napi térítés esetén** |
| **Nem is kell, hogy nagy baj történjen: egy vakbélműtét, egy kiszáradással fenyegető vírusfertőzés, egy gyógyszer beállítása, egy csonttörés. Amíg kórházban, táppénzen vagy, az aznapi bevételed 40%-ától elesel. Vállalkozóként lehet, hogy az egésztől. Kórházban lenni sosem jó, de nem mindegy, hogy csak pár napos kellemetlenségről van szó, ami után mehet tovább az élet, vagy egy olyan anyagi érvágásról, amit még hónapokig, esetleg évekig érez a család. Ha baleset vagy betegség miatt 24 óránál több időt töltesz kórházban, a napi bevételed kiesését pótolhatod ezzel a biztosítással. A fedezet díja egy napra szól, vagyis az összeg annyiszorosát kapod meg, ahány napot a kórházban töltöttél.** |

|  |  |  |
| --- | --- | --- |
| **Felmerülés oka** | **Fedezet** | **Díj/hónap** |
| **Baleseti** | **5.000 Ft** | 271 Ft |
| **Bármely okú** | **3.000 Ft** | 873 Ft |

|  |
| --- |
| **Védelmi javaslat műtét esetén** |
| **Egy műtét után az első, amit az orvos javasol, a nyugalom. De a kieső bevétel, az ellátással felmerülő költségek gondolata pontosan ezt nem teszi lehetővé. Legyen szó egy mandulaműtétről, balesetből, betegségből származó műtétről, a biztosító fedezi a plusz költségeket, így neked tényleg nem lesz más dolgod, csak a mielőbbi felépülésre koncentrálni.**  **Műtétre bármilyen egészségügyi okból vagy baleset következtében is sor kerülhet. A fedezeti összeget műtéti százalékos arányban téríti a biztosító (lásd 3. sz. melléklet).** |

|  |  |  |
| --- | --- | --- |
| **Felmerülés oka** | **Fedezetek** | **Díj/hónap** |
| **Baleseti** | **300.000 Ft** | 500 Ft |
| **Bármely okú** | **300.000 Ft** | 1000 Ft |
| **Baleseti** | **500.000 Ft** | 700 Ft |
| **Bármely okú** | **500.000 Ft** | 1400 Ft |

|  |
| --- |
| * 1. **órás telefonos asszisztencia szolgáltatás szülők részére** |
| **Szombat este van, és a gyereknek begyulladt a füle. Tudod, hol van a legközelebbi ügyelet? Meghúzta az ecetes üveget, lenyelt egy legót – mit kell ilyenkor csinálni? És kitől tudod megkérdezni, hogy hova menj, mit tegyél, mit kezdj figyelni? A 24 órás asszisztencia szolgáltatást kisgyermekes szülőknek ajánljuk, hogy egy ijesztő helyzetben is urai tudjanak maradni a helyzetnek, vagy egy pillanat alatt segítséget kérhessenek. A bármikor hívható telefonszámon az alábbiakban tudnak segíteni:**   * **Információ betegséggel, gyógykezeléssel, egészségmegőrzéssel kapcsolatos kérdésekről, gyógyszerek összetételéről, alkalmazhatóságáról, mellékhatásáról, helyettesíthetőségéről, áráról, orvosi, gyermekorvosi, fogorvosi ügyeletekről, ügyeletes gyógyszertárakról, egészségügyi intézmények elérhetőségéről.** * **Szakorvosi vizsgálat és konzultáció ajánlásával és megszervezésével kapcsolatos szolgáltatás.** * **Második orvosi szakvélemény kérésére** * **Online orvosi tanácsadás, Online táplálkozási tanácsadás, Szakorvosi vizsgálat, szűrővizsgálat megszervezése online, Online egészségfelmérés** |

|  |
| --- |
| **Díj/hónap** |
| 1000 Ft |